OpenLLM-France/wikimedia huggingface dataset:
# Capa d'aplicació

En informàtica, la capa d'aplicació és el nivell més alt del model de capes TCP/IP i també del model OSI, tot i que ofereixen serveis diferents. El model OSI defineix, en els nivells més alts, a part de la capa d'aplicació, les capes de sessió i presentació. A TCP/IP, la capa d'aplicació reflecteix la funcionalitat de les tres capes esmentades del model OSI.
La capa d'aplicació és l'encarregada de fer d'interfície entre l'usuari i la xarxa. Interacciona directament amb els programes d'aplicació dels usuaris, fent ús de protocols d'alt nivell que resolen aspectes de representació, codificació i control de diàleg.
En aquesta capa apareixen diferents protocols que donen suport a les tasques de xarxa més comunes. Són els següents:
* HTTP: Hypertext Transfer Protocol. Proporciona el servei de pàgines web, mitjançant el qual podem sol·licitar-les a un servidor i visualitzar-les en navegadors clients.
* FTP: File Transfer Protocol. Aquest protocol permet l'accés al sistema de directoris d'un ordinador remot, així com l'enviament, la descàrrega i la pujada de fitxers. Com a mesura de seguretat, l'accés a aquests directoris està protegit per un sistema de control d'accés de l'estil usuari-contrasenya.
* SMTP: Simple Mail Transport Protocol. Proporciona el servei de correu electrònic, permetent així l'enviament de missatges a altres usuaris de la xarxa. Aquests missatges s'envien primer a uns equips servidors especials (servidors de correu), des d'on poden ser descarregats pel destinatari final.
* DNS: Domain Name Service. Proporciona el servei de traducció de noms de domini en adreces IP reals.
* TELNET: Protocol de Servei de Connexió Remota. És un emulador de terminal que permet accedir als recursos i executar programes en un ordinador remot, actuant sobre ell com si hi estiguéssim físicament connectats.
* TFTP: Trival File Transfer Protocol. Semblant al protocol FTP, però més simple. No implementa el sistema de control d'accés.
* DHCP: Dynamic Host Configuration Protocol. És un protocol de xarxa que permet als nodes d'una IP obtenir els seus paràmetres de configuració automàticament.
* NAT: Network Address Translation. Aquest protocol s'encarrega de traduir les IPs privades de la xarxa en una IP pública per poder enviar paquets a l'exterior; i després traduir aquesta IP pública de nou a la IP privada de l'ordinador que va enviar el paquet per poder rebre'l una vegada arribada la resposta.
* POP: Post Office Protocol. És un protocol bastant senzill que s'utilitza per recuperar correu.
* SSH: Secure SHell. És un protocol i el programa informàtic que l'implementa, i serveix per accedir a màquines remotes a través de la xarxa. Permet gestionar completament l'ordinador mitjançant l'intèrpret de comandes.
# Retuerta

Retuerta és un petit poble de la província de Burgos que té al voltant de 60 habitants. Per aquesta localitat pasa el riu Arlanza, i és veïna de Covarrubias. Localitat situada a la Ruta de la Llana.

## Demografia

Evolució demogràfica :
| 1991 | 1996 | 2001 | 2004 |
| 78 | 77 | 66 | 65 |

## Art

Nucli urbà i arquitectura popular d'entramat de fusta.

## Bibliografia

* Vara Vargas, Ana. "Haciendo carbón de encina". Turismo rural, nº 81 (juliol de 2004), p. 98-101
* Artículo sobre la elaboración de carbón de encina en Retuerta (Burgos).
# Cercavores de Kozlov

El cercavores de Kozlov (Prunella koslowi) és un ocell de la família dels prunèl·lids (Prunellidae). El seu estat de conservació es considera de risc mínim.
El nom específic de Kozlov fa referència a l'explorador rus Pyotr Kozlov (1863-1935).

## Hàbitat i distribució

Habita zones amb arbusts i herba a les muntanyes de Mongòlia i nord de la Xina.

## Referències

* 1 2 «Cercavores de Kozlov». Cercaterm. TERMCAT, Centre de Terminologia. Rev. 20/03/2022 (català)
* ↑ «Waxbills, parrotfinches, munias, whydahs, Olive Warbler, accentors, pipits» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 730. ISBN 978-84-16728-37-4.
* 1 2 BirdLife International. «Mongolian Accentor. Prunella koslowi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Canacassala

Canacassala és una comuna d'Angola que forma part del municipi de Nambuangongo dins la província de Bengo.

## Referències

* ↑ «Mapa de les comunes de Nambuangongo». Arxivat de l'original el 2017-03-23. [Consulta: 22 març 2017].
# Makéixkino

Makéixkino - Макешкино (rus) - és un poble de l'óblast de Bélgorod, a Rússia. El 2010 tenia 303 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Possiólok ímeni Txapàieva

Possiólok ímeni Txapàieva (en rus: Посёлок имени Чапаева) és un poble (un possiólok) de l'óblast d'Omsk, a Rússia, que en el cens del 2010 tenia 250 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Psychoda exilis

Psychoda exilis és una espècie d'insecte dípter pertanyent a la família dels psicòdids.

## Descripció

* La femella fa 0,62-0,74 mm de llargària a les antenes, mentre que les ales li mesuren 1,07-1,32 de longitud i 0,42-0,52 d'amplada.
* El mascle no ha estat encara descrit.

## Distribució geogràfica

Es troba a Papua Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Caslano

Caslano és un municipi del cantó de Ticino (Suïssa), situat al districte de Lugano.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Cercavores bru

El cercavores bru (Prunella fulvescens) és un ocell de la família dels prunèl·lids (Prunellidae). El seu estat de conservació es considera de risc mínim.

## Hàbitat i distribució

Habita zones rocoses amb matolls i prats de les muntanyes del sud de Rússia, est del Kazakhstan, sud-oest de Sibèria, nord-est d'Afganistan, nord de Pakistan, nord de l'Índia, sud del Tibet, oest de la Xina i Mongòlia.

## Referències

* ↑ «Cercavores bru». Cercaterm. TERMCAT, Centre de Terminologia. Rev. 20/03/2022 (català)
* ↑ «Waxbills, parrotfinches, munias, whydahs, Olive Warbler, accentors, pipits» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 730. ISBN 978-84-16728-37-4.
* 1 2 BirdLife International. «Brown Accentor. Prunella fulvescens» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 7 novembre 2022].
# Cantó de Novion-Porcien

El cantó de Novion-Porcien és un cantó francès del departament de les Ardenes, situat al districte de Rethel. Té 23 municipis i el cap és Novion-Porcien.

## Municipis

* Auboncourt-Vauzelles
* Chesnois-Auboncourt
* Corny-Machéroménil
* Faissault
* Faux
* Grandchamp
* Hagnicourt
* Justine-Herbigny
* Lucquy
* Mesmont
* La Neuville-lès-Wasigny
* Neuvizy
* Novion-Porcien
* Puiseux
* Saulces-Monclin
* Sery
* Sorcy-Bauthémont
* Vaux-Montreuil
* Viel-Saint-Remy
* Villers-le-Tourneur
* Wagnon
* Wasigny
* Wignicourt

## Història

Llista dels consellers generals successius :
| Data d'elecció | Identitat | Partit |
| 1945-1961 | Charles Wahart | MRP |
| 1961-1973 | M. André | MRP, després CD |
| 1973-1992 | Michel Vuibert | Divers droite, després UDF |
| 1992- | Jean-François Leclet | UDF, després MoDem, després NC |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 4.608 | 5.215 | 4.675 | 4.301 | 4.180 | 4.211 | 4.835 |
| A partir de 1990: Població sense dobles comptes |||||||
# XX (desambiguació)

«XX» té aquests significats:
* El nombre vint (20) en nombres romans, referit per exemple al segle xx
* La combinació cromosòmica XX
* Jamie xx (nascut el 1988), músic anglès
* The xx, una banda anglesa
* Legio XX Valeria Victrix, la vintena legió de l'Imperi Romà

## Vegeu també

* X (desambiguació)
* XXX (desambiguació)
* XXXX
# Possiólok ímieni M. Górkogo

Possiólok ímieni M. Górkogo - Посёлок имени М. Горького (rus) és un possiólok, un poble, del krai de Krasnodar, a Rússia. Es troba a la vora dreta del riu Txelbas, a 17 km al nord-est de Kropotkin i a 144 km al nord-est de Krasnodar, la capital.
Pertanyen a aquest municipi els khútors de Txernomurovski i Proletarski (khútor) i els possiolki d'Oziorni i Proletarski (possiólok).
# Michel Mazuel

Michel Mazuel (París, 29 de novembre de 1603 - valor desconegut, 24 de novembre de 1676) va ser un compositor i músic instrumental clàssic francès. El seu pare era el músic instrumental Jean Mazuel el Vell. Michel Mazuel era membre de la família barroca francesa de músics Mazuel.

## Vida i treball

El 1618 i el 1626 Mazuel es registra a les associacions orquestrals de París com a "dessus de violon" i com a "haute-contre de cornet". També va impartir classes de música, que es poden demostrar a les vivendes llogades amb aquest propòsit. Del 1643 al 1674 va ser membre dels "24 violons du Roi". La posició que va prendre allà, la va vendre a Pierre Huguenet. El 1641 Mazuel va tocar la "haute-contre de hautbois" a la "Musique de l'Ecuria". El 1654 va ser nomenat "compositeur de la musique des vingt-quatre violons".
Mazuel va treballar com a músic instrumental en interpretacions orquestrals de diverses obres de Jean-Baptiste Lully.
Com a compositor, Mazuel havia compost una suite, un allemande i diverses músiques de ballet en col·laboració amb Verpré i Louis de Mollier per a Lluís XIV el rei Sol.

## Fonts

* John S. Powell: Mazuel, Mazuet (família). A: MGG Online (cal subscripció). Allà el punt 7. "Michel Mazuel".

## Referències

* 1 2 3 4 5 6 7 8 9 Michel Mazuel: Michel Mazuel.
# Casla

* Per a altres significats, vegeu «Casla (Irlanda)».
Casla és un municipi de la província de Segòvia, a la comunitat autònoma de Castella i Lleó.
Evolució demogràfica :
| 1991 | 1996 | 2001 | 2004 |
| 150 | 155 | 151 | 167 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Cantó de Vilafranca de Mar

El cantó de Vilafranca de Mar és un cantó francès del departament dels Alps Marítims, situat al districte de Niça. Té sis municipis i el cap és Vilafranca de Mar.

## Municipis

* Bèuluec de Mar
* Caup d'Alh
* Esa
* Sant Joan de Cap Ferrat
* La Túrbia
* Vilafranca de Mar

## Història

Llista dels consellers generals successius :
| Data d'elecció | Identitat | Partit |
| 1961-1967 | Philippe Orengo | - |
| 1967-1985 | Fernand Dunan | Divers droite |
| 1985- | René Vestri | RPR, després UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | 20.949 | 21.709 | 22.314 | 24.255 | 22.465 | 23.576 |
# Wood Village

Wood Village és una població dels Estats Units a l'estat d'Oregon. Segons el cens del 2000 tenia 2.860 habitants.

## Demografia

Segons el cens del 2000, Wood Village tenia 2.860 habitants, 1.014 habitatges, i 701 famílies. La densitat de població era de 1.162,4 habitants per km².
Dels 1.014 habitatges en un 38,6% hi vivien nens de menys de 18 anys, en un 45,9% hi vivien parelles casades, en un 16,8% dones solteres, i en un 30,8% no eren unitats familiars. En el 23,9% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,22.
Per edats la població es repartia de la següent manera: un 28,6% tenia menys de 18 anys, un 10,2% entre 18 i 24, un 32,8% entre 25 i 44, un 19,7% de 45 a 60 i un 8,6% 65 anys o més.
L'edat mediana era de 31 anys. Per cada 100 dones de 18 o més anys hi havia 97,2 homes.
La renda mediana per habitatge era de 43.384$ i la renda mediana per família de 48.167$. Els homes tenien una renda mediana de 31.577$ mentre que les dones 25.500$. La renda per capita de la població era de 17.833$. Aproximadament el 6,9% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wood Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Wood Village». American Fact Finder. Oficina del Cens dels Estats Units, 12-01-2010.
# Possibilisme llibertari

El possibilisme llibertari va ser una tesi d'un sector del moviment llibertari en Espanya que sense renunciar a les finalitats clàssiques de l'anarquisme de lluita per la superació de l'Estat i el capitalisme va acceptar elements del règim demoliberal de la II República Espanyola per desenvolupar la seva activitat. Va tenir una important participació en la Revolució social espanyola de 1936, moderant-la.
D'aquest corrent han sorgit reiterades propostes de participació en els mecanismes de l'Estat, així per exemple en 1938 el secretari general de la Confederació Nacional del Treball (CNT), Horacio Martínez Prieto, va proposar que la Federació Anarquista Ibèrica es convertís en el Partit Socialista Llibertari i participés en la socialdemocràcia; també en el ple de la CNT celebrat al juliol de 1945 a Carabaña, Madrid, el seu secretari en funcions, José Expósito Leiva, va proposar la creació d'un Partit Llibertari. En l'anomenat "Manifest dels disset", del 23 de març de 1948, Miguel García Vivancos i altres membres destacats de l'exili llibertari espanyol, com Gregorio Jover Cortés proposaven la creació del Partit Obrer del Treball, representació parlamentària de la CNT. Cap d'aquestes propostes tirarà endavant. En aquesta línia se situaria el Partit Sindicalista d'Ángel Pestaña de 1934 i el Partit Laborista de 1945-1947, vinculat a ex membres de la CNT.

## Possibilisme contemporani

El Partit Sindicalista va ser refundat en 1976, amb escàs èxit. Les organitzacions anarcosindicalistes Organització Central de Treballadors de Suècia (SAC) –de Suècia– i Confederació General del Treball (CGT) –d'Espanya– participen en eleccions sindicals, per la qual cosa de vegades se les hi considera dins del possibilisme, tot i que, en general, les seves activitats són autònomes a la política.

## Bibliografia

* Glosario de Acracia.org, Posibilismo libertario Arxivat 2007-05-16 a Wayback Machine..
* Jesús Ruiz: Posibilismo libertario. Félix Morga, Alcalde de Nájera (1891-1936), 2003 ISBN 84-688-2910-2

## Vegeu també

* Anarquisme a Espanya
* Trentisme

## Enllaços externs

* Posibilismo libertario
* Memoria de los libertarios "políticos", per Jesús Ruiz
* Posilibismo es tensión, per Chema Berro
# Miquel Verdeny Enrich

Miquel Verdeny i Enric (Tremp, 27 de maig de 1921 - 2002) fou un empresari i polític català.

## Trajectòria

Fill de Miquel Verdeny i Sanuy, que regentava un negoci artesà d'elaboració de dolços, xocolates i torrons, conegut popularment com cal Terroner. A la mort del seu pare el gener de 1939 es va fer càrrec del negoci familiar. Va incorporar nous productes, com la fabricació de galetes i de pastisseria, conegudes com a Galetes Verdeny o Galetes del Pallars. Durant molt de temps fou una de les principals indústries del Pallars.
Era membre d'Òmnium Cultural i de Convergència Democràtica de Catalunya. A les eleccions al Parlament de Catalunya de 1980 fou elegit diputat per Lleida a les llistes de CiU. Col·labora en la redacció de la Llei d'alta muntanya, la qual desplega un marc institucional que permet l'estructuració i la recuperació de les comarques de Muntanya amb la creació del Consell General de Muntanya, els consells comarcals de muntanya i els plans comarcals de muntanya.

## Referències

* ↑ Necrològica del Parlament de Catalunya
# Castell de Llauró

El Castell de Llauró era un castell medieval d'estil romànic del segle x situat en el poble de Llauró, de la comuna del mateix nom, a la comarca del Rosselló (Catalunya del Nord).
El castell, quasi del tot desaparegut, era en el punt més alt del poble vell de Llauró, integrat en la mateixa cellera primigènia d'aquest poble.

## Història

Llauró, sota la forma villa Laurosone és esmentat ja el 814 com un dels límits de Ceret, en un precepte de Lluís el Pietós. Entre el segle ix i l'XI, són diverses les formes que adopta el nom del poble: villa Lauresono (899), Laurisoni (1010), Laursione (1011), villa Lersione (1017), Lorso (1084), Laurosono/Laursono (1139)... Diverses autoritats eclesiàstiques tingueren alous i possessions a Llauró al llarg de l'Edat Mitjana (Sant Salvador de Besalú, el bisbe d'Elna, però des del 1163, a partir d'una butlla papal d'Alexandre III on confirmava la donació de l'església de Sant Martí al monestir de Santa Maria del Camp feta abans pel bisbe d'Elna Udalgar de Castellnou, Llauró restà cada cop més unit al monestir proper del Camp.
A finals del segle xii està documentada la família Llauró: Pere de Laurono signa el 1197 entre els senyors de Cortsaví, els de Termes i l'abat d'Arles. El 1272 encara consta com a senyoria particular. Beatriu de Llauró i la seva filla Blanca, muller de Bertran d'Illa, es declaren vassalls del vescomte Guillem IV de Castellnou, i hi esmenten el castell i la força de Llauró. A finals del segle xiii el senyoriu de Llauró anà a parar a mans de Berenguer Bernat de Ceret, el qual, en el seu testament, posava en venda el lloc de Llauró. Comprat pels seus ciutadans, el 1273 nomenaren senyor del lloc l'infant Jaume de Mallorca, futur rei Jaume II de Mallorca, el Bon Rei. Des d'aquell moment i fins a la fi de l'Antic règim, Llauró fou vila reial.

## Característiques

En l'actualitat les escadusseres restes del Castell de Llauró són integrades en les parets de les cases de la part més enlairada del poble.

## Bibliografia

* Ramos i Martínez, Maria-Lluïsa. «Castells i edificacions militars del Rosselló anteriors al 1300: Llauró. Castell de Llauró». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ Al centre de l'ortofotomapa de l'IGN, el lloc on era el Castell de Llauró
# Roberto Lázaro García

Roberto Lázaro García (Sòria, 1964) és un cineasta i docent universitari espanyol. Es llicencià en ciències de la informació per la Universitat Complutense de Madrid, doctorat en comunicació audiovisual i publicitat. També ha fet estudis a l'Escola de Cinema de San Antonio de los Baños (Cuba). El 1993 va ingressar com a professor de cicles formatius de grau superior d'imatge, realització i producció donant classes de mòduls sobre cinema i educació. També ha participat en diversos projectes solidaris com l'Escola de Cinema del Sàhara Occidental, amb col·laboració de l'AECID i el Ministeri de Cultura de la República Àrab Sahrauí Democràtica (RASD).
Com a cineasta, començà treballant en el departament editorial de les pel·lícules A solas contigo (1990) i El día que nací yo (1990). El 1995 debutà com a director amb el curtmetratge Cien años de cine, guanyador del premi al millor guió al Festival de Cinema de l'Alfàs del Pi El 1996 va guanyar el Goya al millor curtmetratge de ficció amb La viga. No va tornar a rodar cap pel·lícula fins al 2000, quan va realitzar el llargmetratge Leyenda de fuego amb Angie Cepeda i Javier Gurruchaga. El 2017 va estrenar el seu segon llargmetratge, Sanfelices.

## Referències

* ↑ Roberto Lázaro (Soria, 1964) Arxivat 2019-04-22 a Wayback Machine. a sanfelicespelicula.com
* ↑ Cien años de cine a IMDB
* ↑ La viga, al web dels Premis Goya
* ↑ Roberto Lázaro agradece a los sorianos la acogida de Sanfelices en los nuevos cines, desdesoria.es, 28 de gener de 2019
# Greco

«Greco» té aquests significats:
* El Greco, pintor, escultor i arquitecte hispanogrec del segle XVI-XVII.
* Gioachino Greco, jugador d'escacs calabrès del segle xvii.
* Greco-calabrès, el dialecte de la llengua grecoitàlica que es parla a Calàbria
# Cantó de Vilabrumièr

El cantó de Vilabrumièr és un cantó francès del departament de Tarn i Garona, situat al districte de Montalban. Té sis municipis i el cap és Vilabrumièr.

## Municipis

* Corbariu
* Reinièrs
* Sent Naufari
* Varenas
* Verlhac
* Vilabrumièr

## Història

Llista dels consellers generals successius :
| Data d'elecció | Identitat | Partit |
| 1982-1988 | Aimé Vigouroux | PCF |
| 1988- | Etienne Astoul | PS |
| les dades anteriors no són pas conegudes ||||
# Xalet refugi Pere Carné

Xalet refugi Pere Carné és un refugi de muntanya situat al municipi d'Alp, a la comarca de la Baixa Cerdanya.
Es tracta d'un refugi de muntanya situat a 1.490 metres d'altitud, a la Molina, al barri del Sitjar, a tocar de les pistes d'esquí. La seva inauguració es produí el 6 de novembre de 1955 per l'Agrupació Excursionista Terra i Mar de Sabadell, entitat que l'any 1970 passà a constituir la Unió Excursionista de Sabadell (UES). L'any 1987 la UES batejà el refugi amb el nom de 'Pere Carné', en honor soci fundador de l'Agrupació Excursionista Terra i Mar (TIM), promotor i mecenes del refugi, Pere Carné Serra, qui fou president de l'entitat entre els anys 1937 i 1939, i entre 1958 i 1960, a més d'un actiu dinamitzador d’activitats com l'escalada, el senderisme i l'esquí. L'abril del 2002 el refugi passà a mans privades, però mantingué el nom original. Disposa de seixanta places i és base per a la pràctica de l'esquí i l'excursionisme per les muntanyes de la Cerdanya. Segons el suplement 'Viajar' del diari El Periódico aquest xalet refugi és considerat com un dels deu millors hotels d'esquí a peu de pista.

## Referències

* ↑ Ferrández, Jaume «Xalet refugi Pere Carné». Enciclopèdia de l'Esport Català (EEC). Barcelona: Gran Enciclopèdia Catalana [Consulta: 29 juny 2021].
* ↑ «Xalet refugi Pere Carné». Enciclopèdia de l'esport català. Barcelona: Grup Enciclopèdia Catalana. [Consulta: 29 juny 2021].
* ↑ «Los 10 mejores hoteles de esquí a pie de pistaː Xalet Refugi Pere Carné». El Periódico (Viajar). Arxivat de l'original el 29 de juny 2021 [Consulta: 29 juny 2021].

## Enllaços externs

* Xalet Refugi Pere Carné
# Ortosa

«Ortosa» té aquests significats:
* Geologia: Mineral del grup dels feldespats; vegeu ortosa (mineral).
* Història: Nom modern de la ciutat d'Ortòsia; vegeu Ortosa (ciutat) i Ortòsia.
# Mettembert

Mettembert és un municipi del cantó del Jura situat al districte de Delémont.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].